《原蚕》
宋代·李复

蚕马巨细殊，异物同精气。
物生不两大，此衰彼所致。
周人礼有禁，蚕为马之祟。
织女天上明，多蚕今为利。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。